Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8949

e) radioaktív anyagok véletlen atmoszférába jutásáról szóló vett információ, az érintett meteorológiai és ATS hatóság közötti megállapodás szerint. 2007/70/II. szám 1.4 Vulkanikus hamu és vulkánkitörés információk szolgáltatására vonatkozó különleges előírások 1.4.1 Egy VAAC által kiadott vulkanikus hamu tájékoztató információkat el kell juttatni az érintett területért felelős körzeti irányító központhoz és repülési információs központhoz. 1.4.2 Kitörés előtti vulkanikus tevékenységgel és/vagy vulkán kitöréssel kapcsolatban vett tájékoztatást, ahogy szükséges, a megfelelő hozzárendelt meteorológiai irodának meg kell adnia az ATS egység részére, ahogy abban az érintett meteorológiai és ATS hatóságok megegyeztek. 1.5 Szuperszonikus légijárművek részére szóló információk szolgáltatására vonatkozó különleges előírások Ajánlás – A szuperszonikus légijárművekre vonatkozó, a repülési információs központoknak és körzeti irányító központoknak adott információ a transzszonikus és szuperszonikus repülésekhez használt szintekre vonatkozzon, és foglalja magába a repülési információs területen belül lévő repülőterekhez vezető, szubszonikus süllyedési pályákra vonatkozó előrejelzéseket. 1.6 Repülési távközlési központok információ ellátása Ahol repülési információs célokra szükséges, az érvénes meteorológiai jelentéseket és előrejelzéseket biztosítani kell kijelölt légiforgalmi távközlési állomások részére. Ha szükséges, az információk egy példányát továbbítani kell a repülési információs központnak vagy a körzeti irányító központnak. 1.7 Információ formátum 1.7.1 Ajánlás – A légiforgalmi szolgálati egységeket helyi rendszeres és különleges jelentésekkel, METAR-ral, SPECI-vel, repülőtéri és leszállási előrejelzéssel, SIGMET és AIRMET tájékoztatással, magassági szél és magaslégköri hőmérséklet előrejelzésekkel és ezek módosításaival kell ellátni, abban a formában, amelyben ezek készültek, a többi meteorológiai irodáknak szétosztásra kerültek vagy más meteorológiai irodáktól érkeztek, hacsak helyileg nem másképpen állapodtak meg. 1.7.2 Ajánlás – Ha rácspontokra vonatkozó, számítógép által feldolgozott magaslégköri adatokat digitális formában továbbítják a légiforgalmi szolgálati egységnek a légiforgalmi szolgálatok számítógépein történő felhasználásra, a formátum és a továbbítás módja a meteorológiai hatóság és az illetékes ATS hatóság közötti megállapodás szerinti legyen. Az adatokat rendes körülmények között, az előrejelzések feldolgozásának befejezése után, a lehető leggyorsabban meg kell adni

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes